รัฐบาล เตรียมกู้เงิน 2-3 หมื่นล้านบาท ตรึงราคาน้ำมัน? ช่วยบรรเทาความเดือดร้อนของประชาชน
นายสุพัฒนพงษ์ พันธ์มีเชาว์ รองนายกรัฐมนตรี?และรัฐมนตรีว่าการกระทรวงพลังงานตอบกระทู้ถามสด?ของนายกิตติกร โลห์สุนทร ส.ส.ลำปาง พรรคเพื่อไทย ถึงประเด็นปัญหาราคาค่าน้ำมันแพง โดยย้ำว่า รัฐบาล?ตระหนักถึงการใช้กองทุนน้ำมันเพื่อตรึงราคาน้ำมันดีเซล? ปัจจุบันใช้เงินกองทุนไปแล้ว 1.5 หมื่นล้านบาท และขณะนี้อยู่ในกระบวนการขอกู้เงิน 2-3 หมื่นล้านบาท เพื่อดำเนินการต่อ เชื่อว่าจะไม่เป็นปัญหา? ส่วนข้อเสนอให้ลดส่วนผสมของน้ำมันชีวภาพนั้น ยอมรับว่า ที่ไม่สามารถทำได้โดยเร็วเพราะจะกระทบกับเกษตรกรผู้ปลูกปาล์มน้ำมัน ?อย่างไรก็ตาม? ขณะนี้?รัฐบาลอยู่ระหว่างการพิจารณามาตรการใหม่ๆ เพื่อดูแลประชาชนอย่างเต็มที่ ส่วนกรณีที่มีผู้ระบุว่า ประเทศไทยมีราคาน้ำมันดีเซลสูงถึงลิตรละ 30 บาท ถือว่าแพงที่สุดนั้น รองนายกรัฐมนตรีและรัฐมนตรีว่าการกระทรวงพลังงาน กล่าวว่า จากการค้นข้อมูลพบว่าหลายรัฐบาลมีราคาสูงเช่นเดียวกัน และเมื่อเทียบกับ 8 ประเทศ ในกลุ่มอาเซียน ยกเว้นบูรไนและมาเลเซีย ที่มีแหล่งพลังงานของตนเองและสามารถส่งออกได้ไม่จำกัด พบว่า ประเทศไทยอยู่ในอันดับที่ 6-7 ส่วนประเทศที่แพงที่สุดคือ สิงคโปร์